คลังไม่รับหนี้ธปท.4.17ล้านล.
คลังแก้กฎหมายไม่นับหนี้ ธปท. 4.17 ล้านล้าน เป็นหนี้สาธารณะ ยันฐานะคลังแกร่งหนี้ต่อจีดีพีอยู่ที่ 42%
9 ส.ค. 2560

คลังแก้กฎหมายไม่นับหนี้ ธปท. 4.17 ล้านล้าน เป็นหนี้สาธารณะ ยันฐานะคลังแกร่งหนี้ต่อจีดีพีอยู่ที่ 42%นายสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) เปิดเผยว่า การแก้ไขกฎหมายการบริหารหนี้สาธารณะ ที่อยู่ระหว่างการพิจารณาของสภานิติบัญญัติแห่งชาติ (สนช.) ที่ไม่นับรวมหนี้ของธนาคารแห่งประเทศไทย (ธปท.) เป็นหนี้สาธารณะ เป็นการดำเนินการให้เกิดความชัดเจนและถูกต้องมากขึ้นและเป็นหลักสากล"บางฝ่ายกังวลไปนับหนี้ของ ธปท.เป็นหนี้สาธารณะ จะทำให้กรอบความยั่งยืนทางการคลังที่กำหนดสัดส่วนของหนี้สาธารณะต่อจีดีพี จะเกิน 60% ต่อ จีดีพี และจะมีผลกระทบต่อร่าง พ.ร.บ.งบประมาณรายจ่ายประจำปีงบประมาณ พ.ศ. 2561 ซึ่งเป็นเรื่องที่เข้าใจคลาดเคลื่อน" นายสุวิชญ กล่าวทั้งนี้ พ.ร.บ.การบริหารหนี้สาธารณะ พ.ศ. 2548 บัญญัตินิยาม "หนี้สาธารณะ" โดยกำหนดขอบเขตของหนี้สาธารณะให้ครอบคลุมเฉพาะหนี้เงินกู้ ที่เกิดจากการดำเนินงานของภาคการคลังเท่านั้น ไม่รวมหนี้เงินกู้ของหน่วยงานภาคการเงิน ที่ทำธุรกิจให้กู้ยืมเงินโดยกระทรวงการคลังไม่ได้ค้ำประกันในยอดหนี้สาธารณะอย่างไรก็ตาม หนี้เงินกู้ของ ธปท.ตามที่ปรากฏในงบแสดงฐานะการเงิน ณ วันที่ 31 ธ.ค. 2559 มีจำนวน 4.17 ล้านล้านบาท